《采莲花》
明代·冯彬

越江采莲女，绿袂红裙照江水。桂楫兰桡破晓烟，歌声宛转荷花里。

采莲七月莲成实，红英绿柄波澄碧。折花入手丝牵缠，脉脉柔情为花惜。

侬家住在横塘隈，日出采莲日暮归。祇恐霜落荷衣败，看见鸳鸯对对飞。

作者简介：明广东雷州卫人，字用先。嘉靖八年进士。授平阳知县，改知上海，征为御史，巡按广西，出知松江府，多惠政。有《松冈文集》。